**The Book of Taliesyn (הספר של טאליסין)** הוא אלבומה השני של להקת הרוק הבריטית דיפ פרפל שיצא לאור בשנת 1968.

האלבום נחשב לאחד ממבשרי הרוק המתקדם.

היסטוריה
--------

להקת דיפ פרפל בעת הקלטת האלבום, מתוך עטיפת האלבום
בעקבות ההצלחה הבלתי צפויה לה זכתה הלהקה בארצות הברית לאחר שחרור אלבום הבכורה שלהם Shades of Deep Purple, האיצו חברות התקליטים בחברי הלהקה לפקוד את האולפנים ולהקליט חומרים מקוריים לאלבום הבא. סיבה נוספת להקליט חומרים חדשים, הייתה העובדה שהלהקה סבלה ממחסור בשירים על מנת לבצע אותם בהופעות החיות, שהיו מבוקשות ביותר בארצות הברית.

בתחילת אוגוסט 1968 נכנסו חברי הלהקה לאולפן, והחלו בהקלטות שנמשכו עד אוקטובר. בדומה לאלבומם הקודם, מכיל האלבום השפעות של רוק פסיכדלי ורוק מתקדם. עם זאת, סגנון השירים נוטה להיות כבד ומאופיין יותר ל"דיפ פרפל"- סגנון שיוצג היטב באלבומם Deep Purple in Rock. בנוסף, שירי האלבום ארוכים ומגוונים יותר, דבר שיכול להצביע על התרחבות היצירתיות של הלהקה כשזו הגיעה לכתיבת חומר מקורי. כמו כן, צליל האלבום נחשב לנקי ומלוטש יותר מאלבומם הקודם, וכולל פחות קאברים. עטיפת האלבום נוצרה על ידי המאייר ג'ון ורנון לורד.

תוכן השירים
-----------

### Listen, Learn, Read On

שיר בעל קצב מהיר ותיפוף אגרסיבי ביחס לשאר שירי האלבום.

### Wring That Neck

"Wring That Neck" הוא הקטע האינסטרומנטלי היחידי באלבום, והוא נחשב לאחד הקטעים הכבדים שיצרו דיפ פרפל באותה תקופה, כשהוא נטול השפעות פסיכדליות כמעט לחלוטין. השיר נכתב בשיתוף פעולה מיוחד ויוצא דופן בין בלקמור וסימפר. שם השיר נלקח מביטוי שהיה שגור בפיהם של חברי הלהקה כשרצו לתאר את עבודתם המאומצת של הגיטריסט או הבסיסט על כליהם, "Wring That Neck" - בתרגום חופשי: "לסחוט את צווארה של הגיטרה". הלייבל האמריקאי התעקש לשנות את שם השיר, ולבסוף יצא תחת השם "Hard Road" בגרסתו האמריקאית של התקליט.

### Kentucky Woman

הסינגל "Kentucky Woman" נכתב במקור על ידי ניל דיימונד בשנת 1967 ויצא גם הוא כסינגל. בדומה להצלחתו של דיימונד, זכה השיר להצלחה רבה במצעדים. השיר נחשב בעיני מבקרים רבים לאחד משירי ההבי מטאל הראשונים בהיסטוריה.

### We Can Work It Out

השיר "We Can Work It Out" נכתב במקור על ידי לנון ומקרטני עבור הביטלס, ושונה באופן משמעותי על ידי הלהקה, כשהפך משיר בסגנון פולק רוק, לשיר בסגנון רוק כבד, רוק מתקדם עם השפעות פסיכדליות ניכרות. כמו כן, אורכו המקורי של השיר הוא 2:15 דקות, ובידיהם של דיפ פרפל הוא הוארך ליותר משבע דקות (כולל ההקדמה). לתחילת השיר נוסף קטע אינסטרומנטלי בן שלוש דקות, בשם "Exposition". הקטע מנוגן בקצב מהיר ובסגנון רוק מתקדם, והוא נפתח עם הפרק השני של הסימפוניה השביעית של בטהובן.

### Shield

"Shield" הוא השיר בעל ההשפעות הפסיכדליות ביותר באלבום, והוא משקף את אווירת ילדי הפרחים ששררה בסוף שנות ה-60 בעולם. קצב תיפופו של פייס בשיר שונה במיוחד מתיפופו הרגיל וזאת על מנת ליצור "צליל זכוכיתי". כמו כן, השיר מאופיין ב"באס ליין" מודגש וחזק. השיר נחשב על ידי מעריצי הלהקה כאחד מהשירים הטובים ביותר שיצרו חברי ההרכב הראשון של הלהקה, וכיצירת מופת אלמותית.

מאז 1969, לא בוצע השיר מעולם בהופעה חיה.

### Anthem

בדומה לשיר "April" באלבום Deep Purple, השיר שופע השפעות ממוזיקה קלאסית כשהאורגן מהווה כלי דומיננטי ומרכזי בו. קטע מחרוזתי-תזמורתי קצר מנוגן באמצעו של השיר. בשל המבנה המורכב שלו, השיר מעולם לא הוקלט בביצוע חי. "Anthem" נחשב לאחד מהשירים הנודעים ביותר של דיפ פרפל, ואף נחשב לקלאסית רוק.

### River Deep, Mountain High

הקטע האחרון באלבום נכתב ברובו בידי המפיק פיל ספקטור ובוצע במקור על ידי אייק וטינה טרנר. הלהקה עיבדה אותו באופן מיוחד ליצירת רוק מתקדם בת 10 דקות. לרדיו הוא יצא כסינגל קצר וערוך. השיר זכה להצלחה רבה במצעדים בארצות הברית ובקנדה.

הצלחה וביקורות
--------------

למרות הצלחתו האדירה בארצות הברית, בבריטניה האלבום קיבל בצאתו ביקורות מעורבות, כשחלקם מהללים את היצירתיות של הלהקה וחדשנותה, וחלקם האחר מבקר אותה על ערבוב מיותר ומתיש של סגנונות שונים. עם זאת, במשך השנים, שיפר האלבום את המוניטין שלו ונחשב עד היום בעיני המעריצים כאחד האלבומים החשובים של הלהקה ומהטובים ביותר שבהם.

### מצעדים

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **אלבום**

| מצעד (1969) | מקוםבמצעד |
| --- | --- |
| ארצות הבריתארצות הברית בילבורד 200 | 54 |
| קנדהקנדה RPM50 Singles | 48 |

 | *"Kentucky Woman"* (סינגל)

| מצעד (1968) | מקוםבמצעד |
| --- | --- |
| קנדהקנדה RPM50 Singles | 21 |
| ארצות הבריתארצות הברית בילבורד הוט 100 | 38 |

 | *"River Deep, Mountain High"* (סינגל)

| מצעד (1969) | מקוםבמצעד |
| --- | --- |
| קנדהקנדה RPM50 Singles | 42 |
| ארצות הבריתארצות הברית בילבורד הוט 100 | 53 |

 |

רשימת השירים
------------


| צד א' |
| --- |
| מס' | שם | כותב(ים) | משך |
| 1. | Listen, Learn, Read On | בלקמור, אוונס, לורד, פייס, גילן | 4:05 |
| 2. | Wring That Neck | בלקמור, סימפר, לורד, פייס | 5:13 |
| 3. | Kentucky Womann | ניל דיימונד | 4:44 |
| 4. | (א) Exposition (ב) We Can Work It Out | (א) בטהובן, בלקמור, סימפר, לורד פייס (ב) ג'ון לנון, פול מקרטני | 7:06 |

**צד ב'**


| מס' | שם | כותב(ים) | משך |
| --- | --- | --- | --- |
| 5. | Shield | בלקמור, אוונס, לורד | 6:06 |
| 6. | Anthem | לורד, אוונס | 6:31 |
| 7. | River Deep, Mountain High | ג'ף בארי, אלי גרינוויץ', פיל ספקטור | 10:12 |

מבצעים
------

* ריצ'י בלקמור - גיטרה
* ג'ון לורד - קלידים, אורגן האמונד, פסנתר. מלוטרון. קולות רקע
* רוד אוונס - שירה
* ניק סמפר - גיטרה בס, קולות רקע
* איאן פייס - תופים

קישורים חיצוניים
----------------

* מידע על האלבום *The Book of Taliesyn* באתר MusicBrainz
* מידע על האלבום *The Book of Taliesyn* באתר AllMusic
* האלבום *The Book of Taliesyn* באתר Discogs
* האלבום *The Book of Taliesyn* באתר ספוטיפיי
* האלבום באתר Allmusic
* אחי רז, מערך התקפי אדיר, ביקורת על האלבום באתר הארץ, 1 באוקטובר 2003
* סיקור האלבום וביקורת, באתר תפוז אנשים
* סקירת האלבום, מאת מתי ג`י (בעברית)
* מילות שירי האלבום

הערות שוליים
------------

1. ↑  אחי רז, מערך התקפי אדיר, באתר הארץ, 1 באוקטובר 2003
2. ↑  ביקורת וסיקור על האלבום, באתר Allmusic
3. ↑  ביקורת על האלבום, באתר "About.com"
4. ↑  שקלול ציוני האלבום וביקורת, באתר Sputnikmusic
5. 1 2 3  סיקור האלבום, באתר AllMusic
6. ↑  "Top Albums/CDs – Volume 11, No. 2, March 10 1969", באתר "Library and Archives Canada"
7. ↑  מידע על השיר, באתר "Library and Archives Canada"
8. ↑  מידע על השיר, באתר "Library and Archives Canada"

| דיפ פרפל |
| --- |
| איאן גילן • סטיב מורס • רוג'ר גלובר • דון איירי • איאן פייס
חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז |
| אלבומי אולפן | Shades of Deep Purple (1968) • The Book of Taliesyn (1968) • Deep Purple (1969) • Deep Purple in Rock (1970) • Fireball (1971) • Machine Head (1972) • Who Do We Think We Are (1973) • Burn (1974) • Stormbringer (1974) • Come Taste the Band (1975) • Perfect Strangers (1984) • The House of Blue Light (1987) • Slaves and Masters (1990) • The Battle Rages On... (1993) • Purpendicular (1996) • Abandon (1998) • Bananas (2003) • Rapture of the Deep (2005) • Now What?!‎ (2013) • Infinite (2017) • Whoosh! (2020) • Turning to Crime (2021) |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 3a2bbe30-d2c7-367b-9326-f0082adad661

 |